Il-Kunsill estenda l-mandat tal-missjoni ta' monitoraġġ tal-UE fil-Georgia (EUMM Georgia) sal-14 ta' Diċembru 2020. Huwa alloka wkoll baġit ta' €38.2 miljun għall-perjodu mill-15 ta' Diċembru 2018 sal-14 ta' Diċembru 2020. L-EUMM Georgia hija missjoni ċivili u ntbagħtet f'Settembru 2008 wara l-Ftehim ta' Sitt Punti b'medjazzjoni tal-UE li temm il-gwerra ta' Awwissu bejn ir-Russja u l-Georgia. Hija tikkontribwixxi għall- istabbilizzazzjoni, in-normalizzazzjoni u t-tisħiħ tal-fiduċja bejn il-partijiet tal-kunflitt. Aktar minn 200 osservatur Ewropew ċivili fil-qafas tal-EUMM Georgia jivvaluta l-azzjonijiet tal-partijiet, fosthom il-konformità sħiħa mal-Ftehim ta' Sitt Punti u l-miżuri ta' implimentazzjoni sussegwenti fil-Georgia kollha. Il-missjoni tipprovdi wkoll informazzjoni u rappurtar imsejsa fuq il-fatti biex tinforma l-politika tal-UE b'appoġġ ta' soluzzjoni politika dejjiema għall-Georgia. Il-kompiti ewlenin tal-missjoni ċivili EUMM Georgia huma dawn li ġejjin: Stabbilizzazzjoni : monitoraġġ tas-sitwazzjoni biex titħeġġeġ l-istabbiltà. Il-missjoni għandha linja diretta ("hotline") biex tindirizza l-inċidenti; Normalizzazzjoni : monitoraġġ tal-proċess ta' normalizzazzjoni bejn il-partijiet tal-kunflitt u kif in-nies jiġu affettwati; Tisħiħ tal-fiduċja : kontribut għat-tnaqqis tat-tensjonijiet permezz tal-komunikazzjoni, il-faċilitazzjoni tal-kuntatti bejn il-partijiet u l-proġetti konġunti; Kontribuzzjoni biex l-politika Ewropea dwar il-kunflitt. Missjoni ta' Monitoraġġ tal-Unjoni Ewropea fil-Georgia (EUMM Georgia) EUMM Georgia tagħlaq l-10 anniversarju minn mindu ntbagħtet Relazzjonijiet UE - Georgia (skeda informattiva) Ara l-paġna tal-laqgħa